KUUENDA KOOSSEISU

OTSUS

Haapsalu,								28. mai 2010 nr 
									Eelnõu

Vara võõrandamine otsustuskorras
(Suur-Liiva 12)

Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korra” § 7; kohaliku omavalitsuse korralduse seaduse § 6 lg 1, § 22 lg 1 p 37; Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1.	Võõrandada otsustuskorras Haapsalu linnale kuuluv hoonestatud kinnistu (aadress Suur-Liiva 12, Haapsalu, kinnistu registriosa number 412832, üldpind 557 m2,, katastritunnus 18301:003:0820, hoone koormatud üürilepinguga) hinnaga 300 000 (kolmsada tuhat) Eesti krooni üürnikule Maimu Miklile (edaspidi Ostja).

2.	Kinnistu ostuhind Eesti kroonides tuleb Ostjal tasuda hiljemalt kinnistu ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 AS SEB Pangas või notari deposiitkontole või esitada panga kinnitus ostuhinna tasumise kohta 3 (kolme) pangapäeva jooksul peale ostu-müügilepingu sõlmimist. Kinnistu notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu ostu-müügilepingu mittesõlmimisel otsuses nimetatud Ostja poolt kuulub otsus volikogu poolt kehtetuks tunnistamisele vastava otsuse tegemise teel.

3.	Notaritasu kinnistu kinnistu müügilepingu vormistamise eest maksab Ostja.

4.	Haapsalu linna nimel volitada müügilepingule alla kirjutama aselinnapea Peeter Vikman.

5.	Otsus jõustub teatavakstegemisest.

6.	Otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul käesoleva otsuse teatavakstegemisest.

Jaanus Karilaid
Volikogu esimees
SELETUSKIRI 
Eelnõule „Vara võõrandamine otsustuskorras (Suur-Liiva 12)“

Haapsalu linnale Suur-Liiva 12 kuuluva kinnistu üldpindala on 557 m2. Ehitisregistri andmetel on ehitise rajamisaasta 1875, suletud netopindala 47,4 m2. Ehitis on amortiseerunud.

Kinnistu on koormatud tähtajatu eluruumi üürilepinguga. Üürnik on eluruumis elanud alates 1974 aastast. Üürnik on esitanud taotluse kinnistu ostmiseks hinnaga 300 000 krooni. 

Kinnistu ühe ruutmeetri hind on 539 kr /m2.
 
Kuna linn oma põhifunktsioonide teostamiseks kinnistut ei vaja, teeme ettepaneku see müüa otsustuskorras üürnikule.

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea
14.05.2010